[{"text_idx": "#000000", "text": "Sut y gallwn ni helpu?"}, {"text_idx": "#000004", "text": "Mae staff Cymunedau Digidol Cymru sy\u2019n gweithio yng Cwmpas, yn rhoi cymorth wedi\u2019i deilwra i sefydliadau er mwyn eu helpu i sefyldu cynhwysiant digidol yn eu strategaethau a\u2019u harferion gwaith. Mae\u2019r ti\u0302m hefyd yn cydlynu ystod o fentrau gwirfoddoli er mwyn cynyddu sgiliau gwirfoddoli cynhwysiant digidol ledled Cymru."}, {"text_idx": "#000006", "text": "Rydym yn gweithio law yn llaw a\u0302 chymunedau ar faterion o bwys iddyn nhw. Trwy wneud hyn, hoffem newid y modd mae\u2019r gymdeithas yn gweithio, fel nad yw pobl na chymunedau yn teimlo eu bod wedi\u2019u gadael allan mwyach. Rydym yn canolbwyntio ein hadnoddau ar unigolion a chymunedau sydd fwyaf angen cymorth."}, {"text_idx": "#000007", "text": "Mae\u2019r sefydliad hwn yn rheoli rhwydwaith o ganolfannau Cynhwysiant Digidol (Canolfannau Ar-lein y DU yn flaenorol) lle gall pobl ddefnyddio cyfrifiadur a chael cymorth i ddatblygu sgiliau digidol sylfaenol. Cliciwch yma i weld y gwasanaethau sydd ar gael mewn Hwb yn agos atoch chi. Mae hefyd yn cyhoeddi adnoddau dysgu digidol ar blatfform Learn My Way ac yn arwain ymgyrch genedlaethol y DU, Get Online Week."}, {"text_idx": "#000008", "text": "Prifysgol Abertawe yw ein partner ymchwil, sy\u2019n rhannu\u2019r hyn a ddysgwyd ac ysgogi trafodaethau ar bolisi\u0308au yn y maes. Rydym yn gweithio\u2019n benodol gydag Ysgol Reoli ac Academi Morgan y Brifysgol, er mwyn denu cymorth ac arbenigedd meddylwyr blaenllaw ac arbenigwyr yn y maes \u2013 yn enwedig yr Athro Tom Crick MBE a\u2019r Athro Hamish Laing."}, {"text_idx": "#000011", "text": "Mae ein gwaith yn canolbwyntio ar gyrraedd unrhyw un nad yw ar-lein. Gwyddom mai\u2019r ffordd orau o gysylltu a\u0302\u2019r bobl hyn yw trwy weithio gyda\u2019r sefydliadau sy\u2019n rhoi cymorth uniongyrchol iddyn nhw. Rydyn ni\u2019n cydweithio a\u0302 chyrff y trydydd sector a\u2019r sector cyhoeddus, a sefydliadau mawr y sector preifat, gan gynnwys darparwyr iechyd a gofal cymdeithasol."}, {"text_idx": "#000012", "text": "Cefnogi\u2019r sector iechyd a gofal"}, {"text_idx": "#000013", "text": "Mae ein ro\u0302l o gefnogi darparwyr iechyd a gofal yn hollbwysig. Rydym yn gweithio gyda\u2019r saith Bwrdd Iechyd er mwyn:"}, {"text_idx": "#000014", "text": "Helpu staff clinigol a gweithwyr iechyd proffesiynol eraill i ddatblygu eu sgiliau digidol fel bod staff yn gallu bod yn hyrwyddwyr digidol gan argymell sgiliau digidol i\u2019w cleifion\nCysylltu sefydliadau iechyd, gofal a gwasanaethau cymdeithasol a\u0302 llu o bartneriaid cymunedol i wella\u2019r cymorth cynhwysiant digidol sydd ar gael\nDarparu adnoddau a hyfforddiant i sefydlu rhwydwaith o Hyrwyddwyr Digidol ymhlith staff iechyd a gofal cymdeithasol\nCreu Rhwydwaith Gwybodaeth Iechyd Digidol o ddarparwyr cymunedol sy\u2019n gallu cynnig cymorth wyneb yn wyneb er mwyn helpu pobl i wella eu sgiliau"}, {"text_idx": "#000015", "text": "Mwy am Gymunedau Digidol Cymru"}, {"text_idx": "#000016", "text": "Mae DCW yn helpu sefydliadau sy\u2019n gweithio gyda phobl a fyddai\u2019n elwa o ddatblygu sgiliau digidol sylfaenol."}, {"text_idx": "#000017", "text": "Cyfarfod a\u0302'r bobl arloesol ac ymroddedig sy'n darparu DCW"}, {"text_idx": "#000018", "text": "Pwy ydyn ni wedi helpu?"}, {"text_idx": "#000019", "text": "Porwch ein llyfrgell astudiaethau achos"}]